ਕਬਾਇਲੀ ਮਾਮਲੇ ਮੰਤਰਾਲਾ
ਸਟੇਟ ਟ੍ਰਾਈਬਲ ਰਿਸਰਚ ਸਹਿ-ਸੱਭਿਆਚਾਰਕ ਕੇਂਦਰ ਅਤੇ ਮਿਊਜ਼ੀਅਮ  ਦੁਆਰਾ ਆਯੋਜਿਤ ਕੀਤੇ ਗਏ ਉੱਤਰਾਖੰਡ ਜਨਜਾਤੀਯ ਮਹੋਤਸਵ ਦਾ ਸਮਾਪਨ
“ਉੱਤਰਾਖੰਡ ਜਨਜਾਤੀ ਮਹੋਤਸਵ” ਵਿੱਚ ਆਯੋਜਿਤ ਪ੍ਰਦਰਸ਼ਨੀ ਸਵਦੇਸ਼ੀ ਕਾਰੀਗਰਾਂ ਅਤੇ ਸ਼ਿਲਪਕਾਰਾਂ ਦੀ ਸਥਾਨਕ ਕਲਾ ਅਤੇ ਸ਼ਿਲਪ ਨੂੰ ਹੁਲਾਰਾ ਦੇਣ ਦੇ ਲਈ ਸਰਕਾਰ ਦੀ ਪ੍ਰਤੀਬੱਧਤਾ ਨੂੰ ਮਜ਼ਬੂਤੀ ਪ੍ਰਦਾਨ ਕਰਦੀ ਹੈ
ਉੱਤਰਾਖੰਡ ਦੇ ਰਾਜਪਾਲ ਨੇ ਈਐੱਮਆਰਐੱਸ ਕਲਸੀ, ਦੇਹਰਾਦੂਨ ਦੇ ਸਾਬਕਾ ਵਿਦਿਆਰਥੀਆਂ ਨੂੰ ਸਨਮਾਨਤ ਕੀਤਾ
ਭਗਵਾਨ ਬਿਰਸਾ ਮੁੰਡਾ ਦੀ 146ਵੀਂ ਜਯੰਤੀ ਦੇ ਅਵਸਰ ‘ਤੇ, ਸਟੇਟ ਟ੍ਰਾਈਬਲ ਰਿਸਰਚ ਸਹਿ-ਸੱਭਿਆਚਾਰਕ ਕੇਂਦਰ ਅਤੇ ਮਿਊਜ਼ੀਅਮ  ਦੁਆਰਾ ਕਬਾਇਲੀ ਕਾਰਜ ਮੰਤਰਾਲੇ ਦੇ ਸਹਿਯੋਗ ਨਾਲ ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਦੇ ਹਿੱਸੇ ਦੇ ਰੂਪ ਵਿੱਚ 11 ਨਵੰਬਰ ਤੋਂ ਲੈ ਕੇ 13 ਨਵੰਬਰ 2021 ਤੱਕ ਉੱਤਰਾਖੰਡ ਜਨਜਾਤੀਯ ਮਹੋਤਸਵ ਦਾ ਆਯੋਜਨ ਕੀਤਾ। ਇਸ ਆਕਰਸ਼ਕ ਮਹੋਤਸਵ ਵਿੱਚ ਵੱਡੀ ਸੰਖਿਆ ਵਿੱਚ ਵਿਜ਼ੀਟਰਾਂ ਨੇ ਸਥਾਨਕ ਕਲਾ ਅਤੇ ਸ਼ਿਲਪ ਪ੍ਰਦਰਸ਼ਨੀ ਵਿੱਚ ਹਿੱਸਾ ਲਿਆ ਅਤੇ ਉੱਤਰਾਖੰਡ, ਝਾਰਖੰਡ, ਉੜੀਸਾ, ਮਣੀਪੁਰ, ਉੱਤਰ ਪ੍ਰਦੇਸ਼ ਦੇ ਕਬਾਇਲੀ ਭਾਈਚਾਰਿਆਂ ਅਤੇ ਦੇਸ਼ ਦੇ ਲਗਭਗ 15 ਰਾਜਾਂ ਦੇ ਜਨਜਾਤੀ ਖੇਤਰਾਂ ਦੇ ਪ੍ਰਸਿੱਧ ਕਲਾਕਾਰਾਂ ਅਤੇ ਸ਼ਿਲਪਕਾਰਾਂ ਦੇ ਆਕਰਸ਼ਕ ਅਤੇ ਉਤਸਾਹਪੂਰਣ ਭਾਗੀਦਾਰੀ ਦਾ ਸੁਆਗਤ ਕੀਤਾ। ਆਪਣੀ ਰਚਨਾਤਮਕ ਕਲਾ, ਅਕਾਦਮਿਕ ਅਤੇ ਸੱਭਿਆਚਾਰਕ ਉਪਲੱਬਧੀਆਂ ਦਾ ਪ੍ਰਦਰਸ਼ਨ ਕਰਦੇ ਹੋਏ, ਉੱਤਰਾਖੰਡ ਦੇ ਏਕਲਵਯ ਮੌਡਲ ਰੈਜੀਡੈਂਸੀਅਲ ਸਕੂਲਾਂ  ਦੇ ਵਿਦਿਆਰਥੀ ਵੀ ਇਸ ਉਤਸਵ ਵਿੱਚ ਉਤਸਾਹਪੂਰਵਕ ਸ਼ਾਮਲ ਹੋਏ।
ਨਾਗਾਲੈਂਡ, ਝਾਰਖੰਡ, ਪੱਛਮ ਬੰਗਾਲ, ਅਸਾਮ, ਮੇਘਾਲਯ, ਅਰੁਣਾਚਲ ਪ੍ਰਦੇਸ਼, ਮਣੀਪੁਰ, ਮਿਜ਼ੋਰਮ, ਸਿੱਕਮ, ਰਾਜਸਥਾਨ, ਮੱਧ ਪ੍ਰਦੇਸ਼, ਆਂਧਰਾ ਪ੍ਰਦੇਸ਼, ਪੰਜਾਬ, ਉੱਤਰਾਖੰਡ ਅਤੇ ਹੋਰ ਰਾਜਾਂ ਦੇ ਕਾਰੀਗਰਾਂ ਅਤੇ ਸ਼ਿਲਪਕਾਰਾਂ ਨੇ ਸਵਦੇਸ਼ੀ ਹੱਥ ਨਾਲ ਬਣਾਏ ਉਤਪਾਦਾਂ ਦਾ ਵਿਕ੍ਰੀ ਕਰਨ ਦੇ ਲਈ ਉਨ੍ਹਾਂ ਦਾ ਪ੍ਰਦਰਸ਼ਨ ਕੀਤਾ। ਉਨ੍ਹਾਂ ਨੇ ਵਿਵਿਧ ਪ੍ਰਕਾਰ ਦੇ ਹੈਂਡੀਕ੍ਰਾਫਟ, ਆਭੂਸ਼ਣਾਂ, ਸ਼ੀਤਕਾਲੀਨ ਪੋਸ਼ਾਕਾਂ, ਟ੍ਰਾਈਬਲ ਫਿਊਜ਼ਨ ਫੈਸ਼ਨ, ਪੇਂਟਿੰਗਸ, ਕਾਲੀਨ, ਪਾਰੰਪਰਿਕ ਦਵਾਈਆਂ ਅਤੇ ਹੋਰ ਚੀਜ਼ਾਂ ਦਾ ਪ੍ਰਦਰਸ਼ਨ ਕੀਤਾ। ਏਪਨ ਪੇਂਟਿੰਗ ਅਤੇ ਪੌਟਰੀ ਨਿਰਮਾਣ ਜਿਹੀ ਜੀਵੰਤ ਗਤੀਵਿਧੀਆਂ ਦਾ ਵੀ ਆਯੋਜਨ ਕੀਤਾ ਗਿਆ ਅਤੇ ਪ੍ਰਤੀਭਾਗੀਆਂ ਨੂੰ ਵਿੱਚ ਜਲਪਾਨ ਦਿੱਤਾ ਗਿਆ।
ਇਸ ਅਵਸਰ ‘ਤੇ ਸ਼੍ਰੀ ਐੱਸ ਐੱਸ ਟੋਲੀਆ, ਡਾਇਰੈਕਟਰ, ਕਬਾਇਲੀ ਭਲਾਈ ਵਿਭਾਗ, ਉੱਤਰਾਖੰਡ ਨੇ ਐਲਾਨ ਕੀਤਾ ਕਿ ਵਾਸਤਵ ਵਿੱਚ ਇਹ ਆਯੋਜਨ “ਆਤਮਨਿਰਭਰ ਭਾਰਤ” ਅਤੇ “ਲੋਕਲ ਫੋਰ ਵੋਕਲ” ਦੀ ਭਾਵਨਾ ਨੂੰ ਆਤਮਸਾਤ ਕਰਦਾ ਹੈ। ਵਿਭਾਗ ਦੀ ਇਹ ਕੋਸ਼ਿਸ਼ ਸੀ ਕਿ ਕਬਾਇਲੀ ਕਾਰੀਗਰਾਂ ਅਤੇ ਸ਼ਿਲਪਕਾਰਾਂ ਨੂੰ ਆਪਣੀ ਪ੍ਰਤਿਭਾ ਦਾ ਪ੍ਰਦਰਸ਼ਨ ਕਰਨ ਅਤੇ ਉਨ੍ਹਾਂ ਨੂੰ ਵਿੱਤੀ ਲਾਭ ਪ੍ਰਦਾਨ ਕਰਨ ਦੇ ਲਈ ਇੱਕ ਮੰਚ ਉਪਲਬਧ ਕਰਵਾਇਆ ਜਾਵੇ।
ਨਾਗਾਲੈਂਡ ਦੇ ਅੰਗਾਮੀ ਕਬੀਲੇ ਦੇ ਕਾਰੀਗਰਾਂ ਨੇ ਕੈਸ਼ਮਿਲੌਨ ਉੰਨ ਤੋਂ ਹੱਥ ਨਾਲ ਬਣਾਏ ਸ਼ੀਤਕਾਲੀਨ ਕੱਪੜਿਆਂ ਦਾ ਪ੍ਰਦਰਸ਼ਨ ਕੀਤਾ। ਝਾਰਖੰਡ ਦੇ ਉਰਾਂਵ ਕਬੀਲੇ ਨੇ ਪੱਛਮ ਬੰਗਾਲ ਦੀਆਂ ਜਨਜਾਤੀਆਂ ਦੇ ਨਾਲ ਮਿਲ ਕੇ ਹੱਥ ਨਿਰਮਿਤ ਕ੍ਰਿਤ੍ਰਿਮ ਆਭੂਸ਼ਣਾਂ ਦਾ ਉਤਪਾਦਨ ਕੀਤਾ, ਜੋ ਹੱਥ ਨਾਲ ਬਣਾਏ ਗਏ ਜੂਟ ਬੈਗ, ਗੁੜੀਆ, ਖਿਡੌਣੇ ਅਤੇ ਪਾਰੰਪਰਿਕ ਕੁਰਤੀਆਂ ਆਪਣੇ ਨਾਲ ਲੈਕੇ ਆਏ ਸਨ। ਇਸ ਦੇ ਇਲਾਵਾ ਅਸਾਮ ਦੇ ਰਾਭਾ, ਬੋਡੋ ਅਤੇ ਮਿਸਿੰਗ ਕਬੀਲਿਆਂ ਦੁਆਰਾ ਬਣਾਈ ਗਈ ਪਰੰਪਰਿਕ ਮੇਖਲਾ ਅਤੇ ਦੋਖੋਨਾ ਸਾੜੀ, ਰਾਜਸਥਾਨ ਤੋਂ ਪਾਰੰਪਰਿਕ ਆਭੂਸ਼ਣ, ਮੱਧ ਪ੍ਰਦੇਸ਼ ਤੋਂ ਗੋਂਡ ਚਿਤਰਕਾਰੀ, ਪੰਜਾਬ ਤੋਂ ਕਲਾਕ੍ਰਿਤੀਆਂ, ਕੁਦਰਤੀ ਰੰਗਾਂ ਨਾਲ ਬਣੀ ਹੋਈ ਕਲਮਕਾਰੀ ਪ੍ਰਿੰਟ ਅਤੇ ਆਂਧਰਾ ਪ੍ਰਦੇਸ਼ ਦੀ ਪੇਡਾਨਾ ਜਨਜਾਤੀ ਦੁਆਰਾ ਬਣਾਈ ਗਈ ਹੈਂਡਬਲਾਕ ਪ੍ਰਿੰਟ ਨੇ ਇਸ ਪ੍ਰਦਰਸ਼ਨੀ ਵਿੱਚ ਲੋਕਾਂ ਦਾ ਧਿਆਨ ਆਕਰਸ਼ਿਤ ਕੀਤਾ।
ਨਾਗਾਲੈਂਡ ਦੇ ਕੋਹਿਮਾ ਤੋਂ ਆਈ ਇੱਕ ਕਾਰੀਗਰ ਖੈਰੀਲਾਜੋਮੋ ਕਾਈਵਓ ਨੇ ਇਸ ਸਮਾਰੋਹ ਵਿੱਚ ਹਿੱਸਾ ਲੈਣ ‘ਤੇ ਆਪਣੀ ਪ੍ਰਸੰਨਤਾ ਵਿਅਕਤ ਕੀਤੀ। ਇਸ ਦੇ ਇਲਾਵਾ, ਉਨ੍ਹਾਂ ਨੇ ਭਾਰਤ ਦੀ ਸੱਭਿਆਚਾਰਕ ਵਿਵਿਧਤਾ ਅਤੇ ਕਾਰੀਗਰਾਂ ਅਤੇ ਸ਼ਿਲਪਕਾਰਾਂ ਨੂੰ ਰੋਜ਼ਗਾਰ ਦੇਣ ਵਾਲੇ ਵਿਭਿੰਨ ਅਵਸਰਾਂ ਨੂੰ ਹੁਲਾਰਾ ਦੇਣ ਦੇ ਲਈ ਕਬਾਇਲੀ ਵਿਭਾਗ ਦੇ ਪ੍ਰਯਤਨਾਂ ਦੀ ਸ਼ਲਾਘਾ ਕੀਤੀ। ਉਨ੍ਹਾਂ ਨੇ ਇਸ ਗੱਲ ਦਾ ਵੀ ਜ਼ਿਕਰ ਕੀਤਾ ਕਿ ਉਹ ਸੱਤ ਭੈਣਾਂ ਵਾਲੇ ਰਾਜਾਂ ਦੀ ਪ੍ਰਤੀਨਿਧੀ ਹੈ ਅਤੇ ਇਹ ਉਨ੍ਹਾਂ ਦੀ ਪਹਿਲੀ ਉੱਤਰਾਖੰਡ ਯਾਤਰਾ ਹੈ।
ਇੱਕ ਹੋਰ ਕਾਰੀਗਰ ਅਨੂਪਾ ਕੁਜੂਰ, ਜੋਰਾਂਚੀ, ਝਾਰਖੰਡ ਤੋਂ ਆਈਆਂ ਸਨ, ਉਨ੍ਹਾਂ ਨੇ ਦੇਸ਼ ਦੀ ਕਲਾ ਅਤੇ ਸੱਭਿਆਚਾਰ ਨੂੰ ਹੁਲਾਰਾ ਦੇਣ, ਉਨ੍ਹਾਂ ਨੇ ਇੱਕ ਛੱਤ ਦੇ ਹੇਠਾਂ ਇਕਜੁੱਟ ਕਰਨ ਅਤੇ ਕਾਰੀਗਰਾਂ ਅਤੇ ਸ਼ਿਲਪਕਾਰਾਂ ਨੂੰ ਲਾਭ ਪ੍ਰਦਾਨ ਕਰਨ ਦੇ ਲਈ ਸਰਕਾਰ ਦੀ ਪਹਿਲ ਨੂੰ ਮਾਨਤਾ ਪ੍ਰਦਾਨ ਕੀਤੀ। ਉਸ ਦਾ ਸਟਾਲ ਗ੍ਰਾਹਕਾਂ ਨਾਲ ਖਚਾਖਚ ਭਰਿਆ ਹੋਇਆ ਸੀ ਅਤੇ ਉਹ ਇਸ ਉਤਸਵ ਵਿੱਚ ਸ਼ਾਮਲ ਹੋਕੇ ਬਹੁਤ ਹੀ ਖੁਸ਼ ਲਗ ਰਹੀ ਸੀ।
ਉੱਤਰਾਖੰਡ ਦੇ ਸਵਦੇਸ਼ੀ ਕਬਾਇਲੀ ਕਾਰੀਗਰ ਜਿਹੇ ਭੋਟਿਯਾ, ਧਾਰੂ, ਰਾਜੀ, ਬੋਕਸਾ ਅਤੇ ਜੌਨਸਾਰੀ ਨੇ ਵੀ ਆਪਣੀ ਕਲਾ ਅਤੇ ਸ਼ਿਲਪ ਦਾ ਪ੍ਰਦਰਸ਼ਨ ਕੀਤਾ ਜਿਹੇ ਕਿ ਡ੍ਰਿਫਟਵੁਡ ਕਲਾ, ਟੋਪੀ ਅਤੇ ਜੈਕੇਟ, ਚਿਤਰਕਾਰੀ, ਕਾਲੀਨ, ਊਨੀ ਕੱਪੜਾ ਅਤੇ ਬਹੁਤ ਕੁਝ।
ਸੱਭਿਆਚਾਰਕ ਸੰਧਿਆ ਵਿੱਚ ਏਕਲਵਯ ਮਾੱਡਲ ਰੇਜ਼ੀਡੈਂਸ਼ੀਅਲ ਸਕੂਲਾਂ ਦੇ ਵਿਦਿਆਰਥੀਆਂ ਅਤੇ ਉੜੀਸਾ, ਝਾਰਖੰਡ ਅਤੇ ਉੱਤਰਾਖੰਡ ਦੇ ਕਬਾਇਲੀ ਸਮੂਹਾਂ ਨੇ ਸੰਗੀਤ ਸੰਬੰਧੀ ਵਿਭਿੰਨ ਸੱਭਿਆਚਾਰਕ ਪ੍ਰੋਗਰਾਮਾਂ ਦਾ ਪ੍ਰਦਰਸ਼ਨ ਕੀਤਾ। ਰੇਸ਼ਮਾ ਸਾਹਾ ਅਤੇ ਰਾਜੇਂਦਰ ਚੌਹਾਨ ਜਿਹੇ ਪ੍ਰਸਿੱਧ ਕਲਾਕਾਰਾਂ ਨੇ ਦਰਸ਼ਕਾਂ ਦਾ ਧਿਆਨ ਆਕਰਸ਼ਿਤ ਕੀਤਾ। ਇਸ ਦਾ ਸਮਾਪਨ ਸ਼ਾਮ ਵੇਲੇ ਪ੍ਰਸਿੱਧ ਗਾਇਕ ਗੋਵਿੰਦ ਡਿਗਾਰੀ ਦੇ ਮੰਤਰਮੁਗਧ ਅਭਿਨੰਦਨ ਦੇ ਨਾਲ ਹੋਇਆ। ਪਹਾੜੀ, ਪੰਜਾਬੀ ਅਤੇ ਹਿੰਦੀ ਗੀਤਾਂ ਦੀ ਧੁਨਾਂ ‘ਤੇ ਥਿਰਕਣ ਨਾਲ ਦਰਸ਼ਕ ਆਪਣੇ ਆਪ ਨੂੰ ਨਹੀਂ ਰੋਕ ਪਾਏ।
ਦੇਹਰਾਦੂਨ ਵਿੱਚ ਆਯੋਜਿਤ ਉੱਤਰਾਖੰਡ ਜਨਜਾਤੀਯ ਮਹੋਤਸਵ ਦੇ ਸਮਾਪਨ ਸਮਾਰੋਹ ਨੂੰ ਸ਼੍ਰੀ ਐੱਨ ਐੱਸ ਨਪਲਚਿਆਲ, ਸਾਬਕਾ ਮੁੱਖ ਸਕੱਤਰ ਤੇ ਸਾਬਕਾ ਚੇਅਰਮੈਨ, ਉੱਤਰਾਖੰਡ ਕਬਾਇਲੀ ਆਯੋਗ ਨੇ ਸ਼੍ਰੀ ਐੱਸ ਐੱਸ ਟੋਲੀਆ, ਡਾਇਰੈਕਟਰ ਜਨਜਾਤੀ ਭਲਾਈ ਵਿਭਾਗ, ਸ਼੍ਰੀ ਯੋਗੇਂਦਰ ਰਾਵਤ, ਐਡੀਸ਼ਨਲ ਡਾਇਰੈਕਟਰ, ਉੱਤਰਾਖੰਡ ਜਨਜਾਤੀ ਭਲਾਈ ਵਿਭਾਗ ਅਤੇ ਹੋਰ ਗਣਮਾਣ ਵਿਅਕਤੀਆਂ ਦੀ ਮੌਜੂਦਗੀ ਵਿੱਚ ਆਪਣੇ ਸੰਬੋਧਨ ਦੇ ਨਾਲ ਕੀਤਾ। ਜਨਜਾਤੀ ਕਲਾਕਾਰਾਂ ਦੁਆਰਾ ਕੀਤੇ ਗਏ ਜ਼ਿਕਰਯੋਗ ਸੱਭਿਆਚਾਰ ਪ੍ਰਦਰਸ਼ਨ ਨੇ ਭਾਰਤ ਦੀ ਵਿਵਿਧਤਾ ਵਿੱਚ ਏਕਤਾ ਦੇ ਸਾਰ ਨੂੰ ਪੇਸ਼ ਕੀਤਾ।
ਤਿੰਨ ਦਿਨਾਂ ਤੱਕ ਚੱਲਣ ਵਾਲੇ ਇਸ ਮਹੋਤਸਵ ਦੀ ਸਭ ਤੋਂ ਜ਼ਿਕਰਯੋਗ ਵਿਸ਼ੇਸ਼ਤਾ ਐਕਸਪੈਰੀਮੈਂਟਲ ਗੈਲਰੀ ਸੀ, ਜਿਸ ਦੀ ਸ਼ਲਾਘਾ ਕੇਂਦਰੀ ਕੈਬਨਿਟ ਮੰਤਰੀ ਸ਼੍ਰੀ ਅਰਜੁਨ ਮੁੰਡਾ ਅਤੇ ਮੁੱਖ ਮੰਤਰੀ ਸ਼੍ਰੀ ਪੁਸ਼ਕਰ ਸਿੰਘ ਧਾਮੀ ਦੁਆਰਾ ਕੀਤੀ ਗਈ।
ਉੱਤਰਾਖੰਡ ਜਨਜਾਤੀਯ ਮਹੋਤਸਵ ਦੀ ਪ੍ਰਦਰਸ਼ਨੀ ਵਿੱਚ 15 ਰਾਜਾਂ ਦੇ ਕਬਾਇਲੀ ਕਾਰੀਗਰਾਂ ਅਤੇ ਸ਼ਿਲਪਕਾਰਾਂ ਨੇ ਆਪਣੇ ਦੁਆਰਾ ਹੱਥ ਨਾਲ ਬਣਾਏ ਗਏ ਸਰਵੋਤਮ ਉਤਪਾਦਾਂ ਦਾ ਪ੍ਰਦਰਸ਼ਨ ਅਤੇ ਵਿਕ੍ਰੀ ਕੀਤੀ। ਥਾਰੂ, ਭੋਟਿਯਾ, ਰਾਜੀ ਅਤੇ ਜੌਸਰੀ ਜਿਹੇ ਜਾਨਜਾਤੀ ਕਲਾਕਾਰਾਂ ਦੀ ਸੱਭਿਆਚਾਰਕ ਪੇਸ਼ਕਾਰੀਆਂ ਨੇ ਦਰਸ਼ਕਾਂ ਨੂੰ ਹੈਰਾਨ ਕਰ ਦਿੱਤਾ। ਕੱਲ ਸ਼ਾਮ ਨੂੰ ਮੰਨੇ-ਪ੍ਰਮੰਨੇ ਕਲਾਕਾਰ ਕਿਸ਼ਨ ਮਹਿਪਾਲ ਨੇ ਆਪਣੇ ਸੰਗੀਤ ਅਤੇ ਸੱਭਿਆਚਾਰਕ ਪ੍ਰੋਗਰਾਮ ਦੇ ਮਾਧਿਅਮ ਨਾਲ ਦਰਸ਼ਕਾਂ ਨੂੰ ਮੰਤਰਮੁਗਧ ਕਰ ਦਿੱਤਾ।
ਸ਼੍ਰੀ ਰਾਜੀਵ ਸੋਲੰਕੀ, ਰਿਸਰਚ ਆਫਿਸਰ, ਉੱਤਰਾਖੰਡ ਕਬਾਇਲੀ ਭਲਾਈ ਵਿਭਾਗ, ਦੇ ਦੂਸਰੇ ਰਾਜਾਂ ਅਤੇ ਦੂਰ-ਦੁਰਾਡੇ ਦੇ ਸਥਾਨਾਂ ਤੋਂ ਆਏ ਪ੍ਰਤੀਭਾਗੀਆਂ, ਕਾਰੀਗਰਾਂ ਅਤੇ ਸ਼ਿਲਪਕਾਰਾਂ ਨੂੰ ਇਸ ਮਹੋਤਸਵ ਵਿੱਚ ਸ਼ਾਮਲ ਹੋਣ ਦੇ ਲਈ ਵਧਾਈ ਦਿੱਤੀ। ਉਨ੍ਹਾਂ ਨੇ ਇਹ ਵੀ ਐਲਾਨ ਕੀਤਾ ਕਿ ਇਸ ਮਹੋਤਸਵ ਵਿੱਚ ਪਾਰੰਪਰਿਕ ਵੈਲਿਊ, ਸੱਭਿਆਚਾਰ ਅਤੇ ਕਲਾ ਨੂੰ ਬਹੁਤ ਹੀ ਉਪਯੁਕਤ ਢੰਗ ਨਾਲ ਦਰਸਾਇਆ ਗਿਆ ਹੈ ਅਤੇ ਭਾਈਚਾਰਿਆਂ ਨੂੰ ਆਸ਼ਵਾਸਨ ਵੀ ਦਿੱਤਾ ਕਿ ਵਿਭਾਗ ਉਨ੍ਹਾਂ ਦੀ ਉਨੰਤੀ ਅਤੇ ਸਮ੍ਰਿੱਧ ਭਵਿੱਖ ਦੇ ਲਈ ਲਗਾਤਾਰ ਕੰਮ ਕਰੇਗਾ, ਉਨ੍ਹਾਂ ਨੇ ਇਹ ਵੀ ਕਿਹਾ ਕਿ ਪਾਰੰਪਰਿਕ ਸੱਭਿਆਚਾਰ ਅਤੇ ਵਿਰਾਸਤ ਨੂੰ ਹੁਲਾਰਾ ਦੇਣ ਦੇ ਲਈ ਨਿਯਮਿਤ ਰੂਪ ਨਾਲ ਇਸ ਪ੍ਰਕਾਰ ਦੇ ਪ੍ਰੋਗਰਾਮ ਆਯੋਜਿਤ ਕੀਤੇ ਜਾਣਗੇ।
ਉੱਤਰਾਖੰਡ ਜਨਜਾਤੀਯ ਮਹੋਤਸਵ ਨੂੰ ਜਾਰੀ ਰੱਖਦੇ ਹੋਏ, ਸਟੇਟ ਟ੍ਰਾਈਬਲ ਰਿਸਰਚ ਕਮ-ਕਲਚਰਲ ਸੈਂਟਰ ਅਤੇ ਮਿਊਜ਼ੀਅਮ, ਉੱਤਰਾਖੰਡ ਨੇ ਭਾਰਤ ਸਰਕਾਰ ਦੁਆਰਾ ਐਲਾਣ ਕੀਤੇ ਗਏ ‘ਜਨਜਾਤੀਯ ਗੌਰਵ ਦਿਵਸ’ ਨੂੰ ਮਨਾਉਣ ਦੇ ਲਈ ਟ੍ਰਾਈ ਪਰਿਸਰ, ਦੇਹਰਾਦੂਨ ਵਿੱਚ ਵਿਭਿੰਨ ਸੱਭਿਆਚਾਰਕ ਗਤੀਵਿਧੀਆਂ ਦਾ ਆਯੋਜਨ ਕੀਤਾ। ਆਈਟੀਆਈ ਖਟੀਮਾ, ਉੱਤਰਾਖੰਡ ਨੇ ਵੀ ਇਸ ਅਵਸਰ ‘ਤੇ ਖੇਡ ਗਤੀਵਿਧੀਆਂ ਦਾ ਆਯੋਜਨ ਕੀਤਾ। ਉੱਤਰਾਖੰਡ ਦੇ ਰਾਜਪਾਲ, ਲੈਫਟੀਨੈਂਟ ਜਨਰਲ  ਗੁਰਮੀਤ ਸਿੰਘ ਨੇ ਰਾਜਭਵਨ ਵਿੱਚ ਏਕਲਵਯ ਮਾੱਡਲ ਰੇਜ਼ੀਡੈਂਸ਼ੀਅਲ ਸਕੂਲ ਕਲਸੀ, ਦੇਹਰਾਦੂਨ, ਉੱਤਰਾਖੰਡ ਦੇ ਸਾਬਕਾ ਵਿਦਿਆਰਥੀਆਂ ਨੂੰ, ਪ੍ਰਿੰਸੀਪਲ ਸ਼੍ਰੀ ਜੀ ਸੀ ਬਡੋਨੀ ਅਤੇ ਵਾਈਸ ਪ੍ਰਿੰਸੀਪਲ ਸ਼੍ਰੀਮਤੀ ਸੁਧਾ ਪੈਨੌਲੀ ਦੇ ਨਾਲ, ਸਿੱਖਿਆ ਵਿੱਚ ਉਨ੍ਹਾਂ ਦੀ ਅਸਧਾਰਣ ਉਪਲੱਬਧੀਆਂ ਦੇ ਲਈ ਸਨਮਾਨਤ ਕੀਤਾ।